
Répáshuta Község Önkormányzata

3559 Répáshuta, Kossuth út 2.

67-4/2011.




     JEGYZŐKÖNYV 

Készült Répáshuta Község Önkormányzata Képviselő-testületének 2011. június 29. napján 17.00 órakor kezdődő üléséről.

Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Kátai Imre


„

Petőfi Valéria

„


Dr. Hegyközi Béla körjegyző

A polgármester köszönti a jelenlévőket. Megállapítja, hogy az ülés határozatképes, azt megnyitja.

Ismerteti a napirendet:

1./ Aktuális kérdések megvitatása

     Előadó: Mátrai Károly polgármester


      Dr. Hegyközi Béla körjegyző

A napirendi ponttal valamennyi képviselő egyetért.

- A polgármester előadja, hogy a Miskolc Kistérség Többcélú Társulása Társulási Tanácsa a 2011. április 29. napján tartott ülésén felülvizsgálta (általános felülvizsgálat) a társulási megállapodást. A társulási megállapodás a 11. számú szerződésmódosítással módosítva lett. A települések képviselő-testületeinek külön-külön el kell fogadnia. 

Ismerteti a megállapodás módosítását.

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

14/2011.(VI.29.) számú önkormányzati határozat
Répáshuta Község Önkormányzatának Képviselő-testülete megtárgyalta a Miskolc Kistérség Többcélú Társulása Társulási Megállapodásának 11. számú módosításáról szóló előterjesztést a Társulási Tanács 29/2011.(IV.29.) számú határozatában foglaltakra tekintettel és a következő határozatot hozza:

Répáshuta Község Önkormányzatának Képviselő-testülete jóváhagyja a Miskolc Kistérség Többcélú Társulása Társulási Megállapodásának 11. számú módosítását az alábbiak szerint:

1. A Társulási Megállapodás I. fejezetének /Általános rendelkezések/ 3. pontja az alábbi mondattal egészül ki:

„/tárgyévet megelőző év január 1-i lakosságszám az irányadó/”

2. A Társulási Megállapodás II. fejezete /A Társulás célja és feladata/ . pontjából kikerül a jogszabályi hivatkozás, az 1. pont szövege a módosítás után:

„A Társulásban résztvevő önkormányzatok képviselő-testületei a közös céloknak megfelelő hatékony és eredményes tevékenység érdekében az alábbi feladat- és hatásköröket ruházzák át a Társulásra:”

….

„A feladatok ellátásának részletes szabályait a Társulási Tanács határozza meg, a települési önkormányzatok többcélú kistérségi társulásáról szóló 2004. évi CVII. Törvényben meghatározottakra figyelemmel.”

3. A Társulási Megállapodás III. fejezete /A Társulás tagsági viszonyai, szervezete/ 5. alcíme /Társulási Tanács/  új 7. ponttal egészül ki:

„A Társulási Tanács ülését az elnök vezeti. A Társulási Tanács ülésének levezetésével kapcsolatos feladatokat a Tanács Elnökének akadályoztatása esetén az elnökhelyettes látja el. Az elnökhelyettes akadályoztatása esetén a Társulási Tanács ülését a Pénzügyi Bizottság elnöke vezeti.”

4. A Társulási Megállapodás III. fejezete /A Társulás tagsági viszonyai, szervezete/ 6. alcíme /A Társulás Elnöksége/ 1. pontja módosul:

„A Társulás elnöksége 7 tagú. Amennyiben a megválasztott Elnök és/vagy Elnökhelyettes egyben nem a mikro körzetének a képviselője is, akkor az Elnökség 9 főből áll. Az elnökség ellátja azokat a feladat- és hatásköröket, amelyeket a Társulási Tanács – a társulási megállapodás keretei között – reá átruházott.”

5. A Társulási Megállapodás III. fejezete /A Társulás tagsági viszonyai, szervezete/ 6. alcíme /A Társulás Elnöksége/ új 2. ponttal egészül ki:

„. Az elnökség előkészíti a Társulási tanács döntéseit, összehangolja a bizottságok munkáját és a munkaszervezet vezetőjén keresztül irányítja a többcélú kistérségi társulás munkaszervezetét.”

6. A Társulási Megállapodás III. fejezete /A Társulás tagsági viszonyai, szervezete/ 6. alcíme /A Társulási Elnöksége/ pontjainak számozása, a korábbi második ponttól kezdődően, az új 2. pontra tekintettel módosulnak.

7. A Társulási Megállapodás III. fejezete /A Társulás tagsági viszonyai, szervezete/ 6. alcíme /A Társulás Elnöksége/ régi számozás szerinti 3. pontja módosítás utáni 4. pontja/ szövege a következő mondattal egészül ki:

„!... A Társulási Tanács ülésének levezetésével kapcsolatos feladatokat a Tanács Elnökének akadályoztatása esetén az elnökhelyettes látja el.”

8. A Társulási Megállapodás III. fejezete /A Társulás tagsági viszonyai, szervezete/ 8. alcíme /A Társulás Elnökhelyettese/ új 3. ponttal egészül ki:

„3. Az elnökhelyettes – függetlenül a reá irányadó feladatmegosztástól – az Elnök személyét érintő összeférhetetlenség fennállása esetén hivatalból jár el, illetve köteles az Elnök helyetteseként eljárni mindazon esetekben és ügyben, ahol a közreműködésére a kistérségi Társulást érintő előny megszerzése vagy hátrány bekövetkezésének elhárítása érdekében szükség van.”
9. A Társulási Megállapodás III. fejezete /A Társulás tagsági viszonyai, szervezete/ 11. alcíme /Ágazati Bizottságok/ 1. pontja a következőkkel egészül ki:

„1. … A Társulási Tanács a Társulás tevékenységének és gazdálkodásának ellenőrzésére pénzügyi bizottságot hoz létre. A bizottságok megalakításáról a Társulási Tanács határozatot hoz.”
10. A Társulási Megállapodás III. fejezete /A Társulás tagsági viszonyai, szervezete/ 11. alcíme /Ágazati Bizottságok/ 2. pontja az alábbiak szerint módosul:

„2. Az Ágazati Bizottságok bizottságonként minimum 3, maximum 7 főből állnak.”

11. A Társulási Megállapodás III. fejezete /A Társulás tagsági viszonyai, szervezete/ 13. alcíme /A Társulás Munkaszervezete/ 1. pontja az alábbiakkal egészül ki:

„1. ..A Társulás munkaszervezetét a Társulás Elnöksége irányítja a munkaszervezet vezetőjén keresztül.”

12. A Társulási Megállapodás III. fejezete /A Társulás tagsági viszonyai, szervezete/ 13. alcíme /A Társulás Munkaszervezete/ 2. pontja új j.), k.) l.) alpontokkal egészül ki:

j.) a kistérségi fejlesztési koncepciók, programok összeállítása, valamint az ezekhez tartozó pályázati anyagok testületi előkészítése

k.) a kistérségi szervezet-rendszer működésével összefüggő ügyviteli-adminisztrációs feladatok ellátása, belső kontroll rendszert működtet,

l.) kistérségi belső ellenőrzési feladatellátást végez.”

13. A Társulási Megállapodás VI. fejezete /A Társulás gazdálkodása, vagyona/ címe a következőkre módosul:

„A Társulás gazdálkodása, vagyona, beszámolási kötelezettsége, tevékenységének és gazdálkodásának ellenőrzési rendje”

14. A Társulási Megállapodás VI. fejezete /A Társulás gazdálkodása, vagyona, beszámolási kötelezettsége, tevékenységének és gazdálkodásának ellenőrzési rendje/ új első alcímmel egészül ki:

„A Társulás vagyona”

15. A Társulási Megállapodás VI. fejezete /A Társulás gazdálkodása, vagyona, beszámolási kötelezettsége, tevékenységének és gazdálkodásának ellenőrzési rendje/ első alcíme 2. pontja szövege az alábbiak szerint módosul:

„A Társulás vagyona, amelyről a mindenkor hatályos jogszabályok előírásainak megfelelő nyilvántartásokat kell vezetni:

· Az 1. pontban meghatározott pénzügyi keret

· A feladatellátáshoz átadott vagyon

· A Társulás által megvalósított beruházások, fejlesztések révén létrejövő vagyon, annak szaporulata, mely a társulás közös tulajdonát képezi.

· Pályázati úton megszerzett vagyon

· A Társulás vagyonát gyarapítja és a vagyon részét képezi a Társulás döntésével szerzett, vagy a Társulás tevékenysége révén keletkezett materiális és immateriális javak,

· Mindazok a dolgok, melyek a Társulás tulajdonában vannak, így az ingatlan és ingó dolgok, vagyoni értékű jogok, a gazdasági és közhasznú társaságokban a Társulást megillető részesedések, valamint az értékpapírok

· Egyéb.

16. A Társulási Megállapodás VI. fejezete /A Társulás gazdálkodása, vagyona, beszámolási kötelezettsége, tevékenységének és gazdálkodásának ellenőrzési rendje/ első alcíme 6. pontja szövege az alábbiak szerint módosul:

„/. Az önkormányzatok által vállalt pénzügyi hozzájárulás nem teljesítése esetén a pénzügyi kötelezettségét nem teljesítő önkormányzat vonatkozásában azonnali beszedése megbízás alkalmazandó.

6.1. azonnali beszedési megbízás: a Társulás tagjai részéről a pénzforgalmi szolgáltatójuknak adott, a beszedési megbízás teljesítésére vonatkozó hozzájárulás, nyilatkozat, amely alapján a Társulás beszedési megbízást nyújthat be a pénzforgalmi szolgáltatóhoz.

6.2. Amennyiben a társult önkormányzatok vállalt pénzügyi hozzájárulásaikat, kötelezettségeiket nem teljesítik határidőre, a Társulás – az azonnali beszedési megbízás benyújtása előtt – a nem fizető felet két alkalommal köteles írásban felszólítani, a hozzájárulás összegének megfizetésére, 15 napos teljesítési határidő tűzésével.

6.3. Amennyiben a felszólítás átvételét követő 15. napig nem történik átutalás, úgy az azonnali beszedési megbízás a Társulás részéről benyújtható.”

17. A Társulási Megállapodás VI. fejezete /A Társulás gazdálkodása, vagyona, beszámolási kötelezettsége, tevékenységének és gazdálkodásának ellenőrzési rendje/ 2. alcíme /A pénzügyi keret forrásai/ 1. pontja szövege az alábbiak szerint módosul:

„1. Kötelező befizetés

a.) Évenként a tag az önkormányzati folyó évi költségvetési éve tervezésében szereplő lakosságszám után számított 10 Ft/fő/év összegű hozzájárulás. Ezt minden évben két részletben: - az első részletet: június 30-ig; a második részletet: november 30-ig kel befizetni.

b.) Az egyes feladat ellátásával felmerült többlet költségek Társulási Tanács által megállapított összege, fizetési kötelezettségek, amelyeket az arra vonatkozó határozatban, megállapodásban meghatározott határidőig kell megfizetni.”

18. A Társulási Megállapodás VI. fejezete /A Társulás gazdálkodása, vagyona, beszámolási kötelezettsége, tevékenységének és gazdálkodásának ellenőrzési rendje/ 2. alcíme /A pénzügyi keret forrásai/ 6. pontja szövege módosul, az alcím kiegészül egy új 7. ponttal az alábbiak szerint:

„6. A Társulás felé bármilyen jogcímen fennálló befizetési kötelezettségeket, eltérő rendelkezés, határozat, megállapodás hiányában, Miskolc Kistérség Többcélú Társulása költségvetési elszámolási számlájára kell teljesíteni.

7. A Miskolc Kistérség Többcélú Társulása költségvetési elszámolási számlája és egyéb pénzforgalmi számlái feletti rendelkezési jogot a Társulás Tanács elnöke, távollétében vagy akadályoztatása esetén az elnökhelyettes, a munkaszervezet vezetője és a Társulási Tanács Elnöke,v agy a munkaszervezet vezető által munkaszervezet ezzel megbízott dolgozói együttesen gyakorolják.”

19. A Társulási Megállapodás VI. fejezete /A Társulás gazdálkodása, vagyona, beszámolási kötelezettsége, tevékenységének és gazdálkodásának ellenőrzési rendje/ 3. alcíme /A keret működése/ az alábbiak szerint módosul:

„A keret működése, a Társulás gazdálkodásának alapjai”

20. A Társulási Megállapodás VI. fejezete /A Társulás gazdálkodása, vagyona, beszámolási kötelezettsége, tevékenységének és gazdálkodásának ellenőrzési rendje/ 3. alcíme /A keret működése, a Társulás gazdálkodásának alapja/ 1. pontja a következőkkel egészül ki:

„A Társulás költségvetése magában foglalja a Társulás által létrehozott és/vagy fenntartott költségvetési szerv költségvetését is. A többcélú kistérségi társulás költségvetésének összeállítására és költségvetési határozatának megalkotására, az erről történő elkülönített információszolgáltatásra, az előirányzat-gazdálkodásra az államháztartásról szóló 1992. évi XXXVIII. Törvény rendelkezéseit kell alkalmazni.”

21. A Társulási Megállapodás VI. fejezete /A Társulás gazdálkodása, vagyona, beszámolási kötelezettsége, tevékenységének és gazdálkodásának ellenőrzési rendje/ 3. alcíme /A keret működése, a Társulás gazdálkodásának alapja/ 2. pontja a következőkkel egészül ki:

„A többcélú kistérségi társulás évközi és év végi beszámolásra, valamint az évközi pénzforgalmi jelentés készítésére az államháztartásról szóló 1992. évi XXXVIII. Törvény rendelkezéseit kell alkalmazni.”

22. A Társulási Megállapodás VI. fejezete /A Társulás gazdálkodása, vagyona, beszámolási kötelezettsége, tevékenységének és gazdálkodásának ellenőrzési rendje/ 3. alcíme /A keret működése, a Társulás gazdálkodásának alapja/ új 6. és 7. ponttal egészül ki:

„6. A gazdálkodás biztonságáért, szabályszerűségéért a Társulási Tanács felelős.

7. A Társulással, a közös pénzügyi kerettel, a Társulás gazdálkodásával kapcsolatos pénzügyi-számviteli, gazdálkodási feladatait részletesen a Szervezeti és Működési Szabályzat határozza meg.”

23. A Társulási Megállapodás VI. fejezete /A Társulás gazdálkodása, vagyona, beszámolási kötelezettsége, tevékenységének és gazdálkodásának ellenőrzési rendje/ új, 4. alcímmel és a következő, az alcím tartalmát meghatározó pontokkal egészül ki:

„A Társulás tulajdonával való rendelkezés

1. A tulajdonosi jogokat a Társulási Tanács gyakorolja, a tulajdonnal való rendelkezési jog gyakorlásának és átruházásának, a tulajdonosi kötelezettségek gyakorlásának részlet szabályait a Szervezeti és Működési Szabályzat rögzíti.

2. A vagyont érintő hatósági eljárásban a tulajdonost megillető nyilatkozattételi jogot, továbbá a közigazgatási és bírósági eljárásban az ügyfél jogát a Társulás Elnök, illetve a Társulási Megállapodásban és a Szervezeti és Működési Szabályzatban foglalt helyettesítési és képviseleti jogkörrel felruházott Elnökhelyettes, illetve a Társulás Elnöke által írásban felhatalmazott személyek gyakorolják.

3. A Társulás jogi képviseletének biztosításáról a munkaszervezet vezető, vagy a Társulás Elnöke gondoskodik.”

24. A Társulási Megállapodás VI. fejezete /A Társulás gazdálkodása, vagyona, beszámolási kötelezettsége, tevékenységének és gazdálkodásának ellenőrzési rendje/ 4. alcíme 5. alcímmé /a pénzügyi keret felhasználásának szabályai/, az alcím kiegészül egy új, bevezető mondattal:

„A közös pénzügyi keret a következő feladatokra szolgál:”

25. A Társulási Megállapodás VI. fejezete /A Társulás gazdálkodása, vagyona, beszámolási kötelezettsége, tevékenységének és gazdálkodásának ellenőrzési rendje/ 5. alcím /a pénzügyi keret felhasználásának szabályai/ pontjainak számozása módosult innentől 3. pont 1-sé változik, 2. pont marad 2. pont, az 1. pont 3. ponttá módosul.

26. A Társulási Megállapodás VI. fejezete /A Társulás gazdálkodása, vagyona, beszámolási kötelezettsége, t3evékenységének és gazdálkodásának ellenőrzési rendje/ 6. alcím /A pénzügyi támogatás felhasználásának további szabályai/ 5. pontja második bekezdése //a támogatási szerződésnek tartalmaznia kell/ felsorolása kiegészül az alábbi franciabekezdésekkel:

„- a támogatás felhasználásának szabályait,

· a támogatással való elszámolás rendjét;

· a támogatás felhasználásának, elszámolásának ellenőrzési rendjét,

· adatszolgáltatási kötelezettség teljesítési rendjét,

· esetlegesen a feladatellátáshoz átadott eszközök használatára, nyilvántartására, visszaadására vonatkozó rendelkezéseket.

27. A Társulási Megállapodás VIII. fejezete /Záró rendelkezések/ 4. pontja /E Társulási Megállapodás mellékletei:/ 4. pontja az alábbiak szerint módosul:

„4. sz. melléklet: Miskolc Kistérség Többcélú Társulása szerződésmódosításai”

28. A Társulási Megállapodás 3. számú melléklete /Társulás által felvállalt feladatok/ 8. alcíme /Szociális intézményi feladatellátás/ tartalma kiegészül a Társulás által fenntartott intézmények megnevezésével, szövegezése az alábbiak szerint módosul:

„1. A Társulás biztosítja a személyes gondoskodás keretébe tartozó, a szociális igazgatásról és a szociális ellátásokról szóló 1993. évi III. törvény szerinti szakosított ellátást biztosító intézmények közül:

· időkorúak ápolást, gondozást nyújtó otthona /átlagos ápolási igényű és demens/;

· időskorúak vagy fogyatékos személyek gondozóháza;

· pszichiátriai és szenvedélybetegek átmeneti otthona

fenntartását a feladatellátását szolgáló intézményrendszer fokozatos kialakításával.


2. A Társulás fenntartásában működő szociális szakosított ellátást biztosító intézmények:


- Miskolc Kistérség Többcélú Társulása Őszi Napsugár Otthona


- Miskolc Kistérség Többcélú Társulása Bőcsi Idősek Otthona


3. A Társulás a szociális intézményi feladatokhoz kapcsolódó pályázatokat nyújthat be.

A Társulási Tanács elrendeli a Társulási Megállapodás fentiekben meghatározott területen történő kiegészítését, módosítását, egységes szerkezetbe foglalását.

A Társulási Tanács felhatalmazza a Társulás Elnökét a társult települések települési önkormányzatainak megkeresésére, a határozat végrehajtásához szükséges egyéb intézkedések meghozatalára.

Felelős: polgármester

Határidő: azonnal
- Ezt követően a polgármester tájékoztatja a képviselő-testületet a Miskolc Kistérség Többcélú Társulása 2011. I. félévi működéséről.
Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

15/2011.(VI.29.) számú önkormányzati határozat
Répáshuta Község Önkormányzatának Képviselő-testülete a „Tájékoztató Miskolc Kistérség Többcélú Társulása 2011. I. félévi működéséről” című előterjesztést megtárgyalta és azt tudomásul veszi. 
(a tájékoztatót a határozat melléklete tartalmazza)
Határidő: azonnal

Felelős: polgármester

- Ezt követően a polgármester előadja, hogy a Nemzeti Fejlesztési Ügynökség által meghirdetett KEOP 2011-1.1.1/B/10-11 pályázati konstrukciója keretén belül lehetőség nyílik kiemelkedően magas, 70 %, illetve 85 % támogatási intenzitás mellett, az ISPA beruházás során kiépített regionális hulladékkezelő rendszer technológiai fejlesztésére.
Ezt követően tájékoztatja a testületet a feltételekről.

(a tájékoztatót a jegyzőkönyv melléklete tartalmazza)

Észrevétel nem hangzott el.
Ezt követően a képviselő-testület 5 egyhangú igen szavazattal a következő határozatot hozta:

16/2011.(VI.29.) számú önkormányzati határozat
Répáshuta Község Önkormányzata Képviselő-testülete megtárgyalta a „Javaslat a Miskolc Térségi Konzorcium hulladékgazdálkodási rendszerének továbbfejlesztése pályázati konstrukció keretén belül (KEOP-1.1.1/B/10-11) történő részvétellel” című előterjesztésben foglaltakat, mellyel kapcsolatban az alábbi határozatot hozza:

A határozat tárgya: Pályázat benyújtása a Miskolc Térségi Konzorcium hulladékgazdálkodási továbbfejlesztésére

1. Répáshuta Község Önkormányzatának Képviselő-testülete hozzájárul a „Miskolc és térsége települési szilárdhulladék-kezelési rendszer továbbfejlesztése” című KEOP-1.1.1/B/10-11 pályázatnak a Nemzeti Fejlesztési Ügynökséghez történő benyújtásához.

2. A Képviselő-testület jelen határozatával igazolja, hogy az önkormányzat által az üzemeltetési koncepció alátámasztásához nyújtott, és a megvalósíthatósági tanulmány elkészítéséhez adott adatok, információk a valóságnak megfelelnek. A határozat mellékletét képező a megvalósíthatósági tanulmány rövid összegzését tartalmazó összefoglalóban bemutatott üzemeletetési koncepciót, díjpolitikát, díjképzést megismerte és annak betartását a támogatás visszafizetésének terhe mellett a Társulást alkotó önkormányzatok által képviselt lakosságszám arányában vállalja a projekt befejezését követő minimum öt évig.

Felelős: 

polgármester

Közreműködik: 
képviselő-testület

Határidő:

folyamatos

3. Az önkormányzat a konzorciumban részes tagönkormányzatként kötelezettséget vállal arra, hogy a települési szilárdhulladék begyűjtésére és szállítására (224/2004.(VII.22.) Kormányrendelet 1.§.(3) a) és d) vonatkozó közbeszerzési ajánlatkérése esetén a KEOP 1.1.1/B/10-11 pályázatra vonatkozóan tájékoztatást nyújt Ajánlattevők részére a Konzorcium által a pályázat kapcsán tett vállalásokról. A Konzorciumban részes tagönkormányzat továbbá vállalja, hogy az Ajánlattevőket kötelezik a KEOP 1.1.1 pályázatban foglalt célok (kiemelten a szelektív hulladékgyűjtés terén vállalt kötelezettségek) teljesítésére a pályázat megvalósulása esetén.

Felelős: 

polgármester

Közreműködik: 
képviselő-testület

Határidő:

közbeszerzési eljárás megindításától

- Ezt követően a polgármester előterjeszti az önkormányzat 2010. évi ellenőrzési és éves összefoglaló ellenőrzési jelentést.
(az előterjesztést a jegyzőkönyv melléklete tartalmazza)

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

17/2011.(VI.29.) számú önkormányzati határozat
A képviselő-testület – a polgármester előterjesztésében – megtárgyalta a belső ellenőrzés 2010. évi tevékenységéről szóló tájékoztatót, és a következő határozatot hozta:

A képviselő-testület az 1. sz. melléklet szerinti Éves ellenőrzési és éves összefoglaló ellenőrzési jelentés Répáshuta Község Önkormányzata és a felügyelete alá tartozó költségvetési szervek 2010. évi belső ellenőrzési kötelezettségének teljesítéséről megtárgyalta és elfogadta.
Határidő: azonnal

Felelős: Mátrai Károly polgármester

- Ezt követően a polgármester előadja, hogy lakásfenntartási támogatás kérelmet kell tárgyalnia a testületnek.
A tárgyra való tekintettel zárt ülést rendel el.

- A zárt ülést követően a polgármester előadja, hogy az önkormányzat tulajdonában lévő kempinget bérleti szerződés alapján Ládi Attila használja.

A forgalom fellendítéséhez komoly fejlesztésekre lenne szükség. Mátrai János pályázatot szeretne benyújtani az Európai Mezőgazdasági és Vidékfejlesztési Alaphoz. Az önkormányzatnak hozzá kellene járulnia a beruházáshoz, illetve az 5 éves működtetéshez. Amennyiben a pályázat sikeres, akkor Ládi Attila hozzájárul a jelenlegi bérleti szerződés közös megegyezéssel történő megszüntetéséhez.

A korábbi testületi ülésen a testületé elvben már támogatta a pályázat beadását, most konkrétan határozni kell az ingatlan használathoz hozzájáruló megállapodásról.

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

19/2011.(VI.29.) számú önkormányzati határozat
Répáshuta Község Önkormányzatának Képviselő-testülete úgy határozott, hogy megállapodást köt Mátrai János (sz.: Miskolc, 1983.02.14.) 3559 Répáshuta, Kossuth út 24. szám alatti lakossal az alábbiak szerint:

5 évre kötött ingatlan használathoz hozzájáruló megállapodás

mely létrejött egyrészt Répáshuta Község Önkormányzata, másrészről Mátrai János (sz.: Miskolc, 1983.02.14.) 3559 Répáshuta, Kossuth út 24. szám alatti lakos között az alábbi feltételekkel:

1. Répáshuta, 184. helyrajzi szám alatti 8756 m2 területű ingatlan tulajdonosa 1/1 arányban Répáshuta Község Önkormányzata.

2. Mátrai János (sz.: Miskolc, 1983.02.14.) 3559 Répáshuta, Kossuth út 24. szám alatti lakos úgy döntött, hogy pályázatot nyújt be az Európai Mezőgazdasági és Vidékfejlesztési Alap Turisztikai tevékenységek ösztönzése intézkedés keretében meghirdetett pályázati kiírásra „Agroturisztikai szolgáltató tevékenységhez” címmel.

3. Az ingatlan tulajdonosa támogatja Mátrai János fejlesztési elképzeléseit, hozzájárul az ingatlanon történő beruházáshoz és megvalósulást követő 5 éves működtetéshez, mely időszak alatt tulajdonosi igényt nem érvényesít, ill. azt egyéb tevékenységeivel nem zavarja.

4. A pályázó jogosult a fent megnevezett ingatlanon az „Agroturisztikai szolgáltató tevékenységhez” című pályázatban megjelölt pályázati létesítményt létrehozni és az ingatlant erre a célra a beruházás megvalósulását követően 5 évig, a kötelező működtetési időszak alatt használni.

Határidő: folyamatos

Felelős: polgármester, körjegyző

- Ezt követően a polgármester előadja, hogy egy cég tartott tájékoztatót nyugdíjasoknak. Aki legalább 3 éves szerződést köt velük, annál egy segélyhívásra alkalmas készüléket helyeznek ki ingyenesen. A központban 24 órás ügyelet van. A központi számon kívül még 4 szám programozható be (pl. közeli hozzátartozó, szomszéd, stb.). Bármilyen probléma (rosszullét, betörés) esetén a központ veszi a segélyhívást és a szükséges intézkedéseket megteszi. A készülék vonalas telefonként is használható. A szolgáltatás ára 2900 Ft + ÁFA/hó.
A cég vállalja lakásokba is a riasztó rendszer kiépítését. Itt a szolgáltatás ára 4000 Ft + ÁFA.

A polgármester előadja, hogy ongai központtal működik a jelzőrendszer segítségnyújtás. A lakosságnál 4 készülék van kihelyezve. A rendszer üzemeltetéséhez kapcsolódóan 2010 évben Répáshutára 153000 Ft bevételt és 583000 Ft kiadást mutattak ki, a különbözetet kéri az ongai önkormányzat.

- A polgármester előadja, hogy beszélt a háziorvossal a keddi rendelési idő megváltoztatásáról. A háziorvos javaslata, hogy a nyári szabadságolások, helyettesítések miatt a változtatásra szeptember 1-től kerüljön sor.

- Ezt követően a polgármester javasolja a vagyonrendelet módosítását. Meg kell határozni azt az értékhatárt, ami felett a vagyont csak versenytárgyalás útján lehet értékesíteni. Ezt az értékhatárt 20 MFt-ban javasolja megállapítani.

Észrevétel nem hangzott el.

Ezt követően a képviselő-testület 5 egyhangú igen szavazattal megalkotta az önkormányzat vagyonáról és vagyongazdálkodás szabályairól szóló 6/1994.(VIII.29.) rendelete módosításáról szóló 7/2011.(VI.29.) rendeletét.

A rendelet a jegyzőkönyvhöz csatolva.

Ezt követően a polgármester megköszöni a részvételt, és az ülést bezárja.
Kmf.


Mátrai Károly
Dr. Hegyközi Béla


polgármester
körjegyző

